Angela Merkel

Angela Dorotėja Merkel (, mergautinė pav. Kasner, g. 1954 m. liepos 17 d. Hamburge) – Vokietijos politikė ir buvusi mokslininkė, buvusi Vokietijos kanclerė (2005–2021 m.), Krikščionių demokratų sąjungos (KDS) vadovė (2000–2018 .m).Government continues as acting government , bundeskanzlerin.de, 24 October 2017 Ji – pirmoji moteris, ėjusi abi šias pareigas, pirmoji Vokietijos kanclerė, gimusi po Antrojo pasaulinio karo,Vokietijos kanclerės Angelos Merkel istorinį vizitą Dachau memoriale aptemdė kritikų priekaištai. 15min.lt. Nuoroda tikrinta 2024-11-22. ir pirmoji Rytų Vokietijos kanclerė po Vokietijos susijungimo (nors iš tiesų ji gimusi Vakarų Vokietijoje).

 Biografija 
A. Merkel gimė anglų bei lotynų kalbų mokytojos ir protestantų pastoriaus šeimoje. Joje augo 3 vaikai (brolis ir sesuo). Politikės senelis iš tėvo pusės – lenkų kariškis, kuris persikraustęs į Berlyną pasikeitė pavardę iš Kazmierczak į Kasner.

Baigusi mokyklą, 1973 m. išvyko studijuoti fiziką Leipcigo universitete, 1978 m. įgijo daktaro laipsnį ir pradėjo dirbti Fizikinės chemijos mokslų institute.

 Politinė karjera 
Į politinę veiklą įsitraukė po Berlyno sienos griūties 1989 m.: įstojo į Demokratinio atsinaujinimo partiją, kuri 1989 m. pab. prisidėjo prie valdančiosios Krikščionių demokratų sąjungos.Angela Merkel. Visuotinė lietuvių enciklopedija. Nuoroda tikrinta 2024-11-22. Pakviesta Lothar de Maiziere, po 1990 m. kovą vykusių rinkimų užėmusio Rytų Vokietijos premjero postą, tapo jo spaudos atstovo pavaduotoja.Angelos Merkel era tęsiasi . Veidas, 2013-10-02. Nuoroda tikrinta 2024-11-22.

Po Vokietijos susivienijimo 1990 metais, išrinkta į Bundestagą nuo Štralzundo-Šiaurės Pomeranijos-Riugeno rajono, esančio Meklenburgo-Pomeranijos žemėje. Vėliau, 1991 m., kanclerio Helmut Kohl paskirta moterų ir jaunimo teisių ministre ir tapo federacijos aplinkos, aplinkosaugos, branduolinės saugos ministre 1994 m. ir tarnavo iki 1998 m. Po KDS koalicijos pralaimėjimo 1998 metais, išrinkta generaline KGS sekretore, o 2000 m. – pirmąja partijos lydere moterimi.Angela Merkel. Britannica Online Encyclopedia. Nuoroda tikrinta 2024-11-22. Vėliau perrinkta.

Būdama KDS vadove, po 2005 m. rinkimų į Bundestagą tapo kanclere (vėl išrinkta po 2009, 2013 ir 2017 m. rinkimų).

 Asmeninis gyvenimas 
Universitete studijuodama fiziką, susipažino su fiziku Ulrichu Merkeliu. 1977 m. už jo ištekėjo, o 1982 m. išsiskyrė. 1998 m. ištekėjo antrąsyk – už chemijos profesoriaus Joachimo Sauerio.Įtakingiausia pasaulio moteris Angela Merkel – apie pirmojo vyro pavardę, lenkiškas šaknis ir šunų baimę. Lrt.lt. Nuoroda tikrinta 2024-11-22.

 Šaltiniai 

Kategorija:Vokietijos federaliniai kancleriai
Kategorija:Bundestago nariai
Kategorija:Vokietijos ministrai